
Nr. SC2020 – 19939/31.08.2020
Referat de aprobare a proiectului de hotărâre
privind desemnarea membrilor din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul şcolar 2020 -2021    

1. Descrierea situaţiei actuale
Prin Hotărârea Consiliului Local al Municipiului Timişoara nr. 77/28.02.2020 a fost aprobată organizarea şi funcţionarea reţelei şcolare a unităţilor de învăţământ preuniversitar de stat şi privat din Municipiului Timişoara pentru anul şcolar 2020 - 2021. Prin legislația în vigoare, respectiv Legea nr. 1/2011 a educației naționale și Ordinul nr. 3160/2017 pentru modificarea şi completarea metodologiei cadru de organizare şi funcţionare a consiliului de administraţie din unităţile de învăţământ preuniversitar aprobată prin Ordinul nr. 4619/2014, unitățile de învățământ preuniversitar sunt conduse și de către consiliile de administrație. Conform acesor prevederi, ca membrii în consiliile de administrație ale unităților de învățământ preuniversitar de stat sunt atât consilieri locali, cât și reprezentant al Primarului Municipiului Timișoara. Având în vedere faptul că HCL nr. 501/2019 a fost aprobată pentru desemnarea membrilor din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul şcolar 2019 – 2020, este necesară adoptarea unei Hotărâri a Consiliului Local pentru anul școlar 2020 – 2021 cu anexele 1a, 1b, 2a, 2b, 2c. Aceste anexe conţin unităţile de învăţământ preuniversitar de stat şi privat din municipiul Timişoara, care alcătuiesc reţeaua unităţilor de învăţământ.

2. Schimbări preconizate şi rezultate aşteptate

Prin aprobarea hotărârii de consiliu local se dorește ca unitățile de învățământ preuniversitar de pe raza municipiului Timișoara să-și desfășoare activitatea în condiții optime și în conformitate cu prevederile legale, în ceea ce privește activitatea și responsabilitățile consiliului de administrație.
 3. Concluzii        
Urmare a celor prezentate mai sus, consider oportună promovarea Proiectului de hotărâre privind desemnarea membrilor din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul şcolar 2020 -2021, şi îl supun spre dezbatere şi aprobare Consiliului Local al Municipiului Timişoara. 
PRIMAR,






VICEPRIMAR,



NICOLAE ROBU





DAN DIACONU

Şef Serviciu Şcoli Spitale şi Baze Sportive
Anca Lăudatu
               COD FO53-03, Ver.1                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        

